גיל אפשטיין

גיל אפשטיין (נולד ב-26 בדצמבר 1964) הוא כלכלן וסטטיסטיקאי ישראלי, פרופסור מן המניין באוניברסיטת בר-אילן, מופקד על הקתדרה למחקר כלכלי על שם אייזיק וולפסון ודיקן הפקולטה למדעי החברה. בנוסף הוא יועץ בתחומי הכלכלה והסטטיסטיקה. גיל אפשטיין נולד בתל אביב, ללורה וססיל אפשטיין, שעלו מאירלנד באותה שנה. את ילדותו בילה בנתניה. סיים את לימודיו (תואר ראשון, שני ושלישי) בכלכלה וסטטיסטיקה באוניברסיטה העברית בירושלים, והשלים פוסט דוקטורט באוניברסיטת פנסילבניה בארצות הברית. הוא נשוי לאיילת אפשטיין, מנחת הורים ויועצת זוגית, הם מתגוררים בנס ציונה ולהם ארבעה ילדים. פרופ' אפשטיין הוא מומחה לכלכלה פוליטית וציבורית, קבוצות לחץ, כלכלת עבודה והגירה. בשנת 1996 הצטרף למחלקה לכלכלה באוניברסיטת בר-אילן, ולאחר 11 שנים קיבל דרגת פרופסור מן המניין. מאז 2018 הוא מופקד על הקתדרה למחקר כלכלי על שם אייזק וולפסון. אפשטיין בעל מעמד בינלאומי בתחומו, הוא חבר במכוני מחקר בגרמניה (IZA, Bonn ו-GLO -Global Labor Organization), אנגליה (CReAM, London) ואיטליה (Ld’A Centro Studi Luca d’Agliano, Milano). חבר במרכז טאוב לחקר המדיניות החברתית בישראל. ב-2020 נבחר לחבר בארגון Academiae Europaeae (אנ'). הוא חבר מערכת בכמה כתבי עת לכלכלה: Journal of Population Economics, Journal of Economics, Management and Religion ו-Economics. לפרופסור אפשטיין מעל 100 מאמרים מדעיים שפורסמו בכתבי עת שפיטים. על פי הדירוג של Repec (אנ'). הוא מדורג בין 6% הכלכלנים המובילים בעולם. ב-2007 יצא לאור בהוצאת שפרינגר ספרם של אפשטיין ושמואל ניצן, ובו סיכם את התאוריות שפיתחו בתחום קביעה אנדוגנית של מדיניות ציבורית בתחרות פוליטית. בנוסף לכך, הוא ערך מספר ספרים ועיתונים בתחומי התמחותו. על שמו של אפשטיין נקראת הפונקציה: the Epstein and Spiegel Utility Function. מאז 2003 הוא לקח על עצמו גם תפקידים מנהליים בנוסף לתפקיד האקדמי. התחיל כסגן ראש המחלקה לכלכלה, ובהמשך היה יו"ר הוועדה לתואר שני של האוניברסיטה, דיקן בית הספר ללימודים מתקדמים של אוניברסיטת בר-אילן, ראש המערך לתוכניות ייעודיות (לשעבר מערך המכללות). מ-1 באוקטובר 2019 מכהן כדיקן הפקולטה למדעי החברה. בנוסף, חבר סנאט, חבר ועדת ההוראה, ועדת הערעורים לוועדת המשמעת, חבר ועדת תקנונים, יו"ר ועדת אד הוק לבדיקת וקביעת דרכי פעילות ועדת ההוראה של האוניברסיטה, חבר הוועדה הפקולטטיבית לתואר שלישי, יו"ר ועדת המלגות לתואר שני ושלישי, יו"ר ועדת מלגות נשיא, יו"ר ועדת אד הוק לבחינת מעמד התעודות השונות באוניברסיטה, חבר ועדת הכספים, יו"ר ועדה מטעם הסנט לבחינת המצב התקציבי של האוניברסיטה והשלכותיו על האקדמיה, חבר ויו"ר ועדות מקצועיות בפקולטה ומחוצה לה. החל משנת 2011 ובמשך 5 שנים, כיהן פרופ' אפשטיין כדיקן בית הספר ללימודים מתקדמים. במהלך תפקידו, הוציא לפועל את רעיון בית הספר ללימודים מתקדמים אותו הגה פרופ' יוסף מניס בהיותו רקטור האוניברסיטה. בית הספר ללימודים מתקדמים מאחד את הטיפול בלימודים לתארים מתקדמים (לימודי תואר שני ושלישי) ממחלקות האוניברסיטה השונות, לשם מינוף המחקר באוניברסיטה על ידי יצירת תנאים נוחים וסביבת מחקר תומכת. כיהן כראש המערך לתוכניות ייעודיות במשך 3 שנים (מ־2016 עד 2019). המערך לתוכניות ייעודיות כולל את: המדור לזרועות הביטחון, המדור לתוכניות מובנות (תואר ראשון רב תחומי במדעי החברה), המדור למכינות (מכינות בגרותיות וייעודיות) והקמפוס החרדי של האוניברסיטה. המערך כולל כמה אלפי סטודנטים. במסגרת התפקיד, פיתח אפשטיין מספר תוכניות בתחומים שונים, בהם: תוכנית חכ"ם -תואר רב-תחומי במדעי החברה עם התמקדות בחשבונאות, כלכלה ומנהל עסקים, תוכנית רום - תואר רב-תחומי בתחום הנדל"ן ותוכנית מגן - רב תחומי במדעי החברה בהתמקדות בניהול, טיפול במצבי חירום וסייבר. בין השנים 2013–2019 היה חבר ועדת הכספים של אוניברסיטת בר-אילן. בין השנים 2000–2006 כיהן כחבר הדירקטוריון וכיו"ר ועדת הביקורת של חברת EcTel ‏(NASDAQ: ECTX). בשנת 2007 הקים את Perfector, המתמחה ביישומים ליצירה, ערבול והערכת מבחנים רב-ברירתיים - TestPerfector. במסגרת זו, הוציא בנו, אופיר אפשטיין, פטנט למערכת ממוחשבת לעריכת מבחנים. כיועץ כלכלי, כתב אפשטיין חוות דעת לחברות בישראל ואף כתב חוות דעת לתובענה ייצוגית גדולה. בנוסף, הוא מופיע כעד מומחה בבתי משפט. Epstein, Gil S., Nitzan, Shmuel, Endogenous Public Policy and Contests, Springer, 2007. Book review on the book Epstein, Gil S., Gang, Ira (eds.), "Volume 8 - Migration and Culture", Frontiers of Economics and Globalization, Emerald, 2010. מדיה וקבצים בנושא גיל אפשטיין בוויקישיתוף גיל אפשטיין, באתר המחלקה לכלכלה, אוניברסיטת בר-אילן גיל אפשטיין, ברשת החברתית פייסבוק גיל אפשטיין, ברשת החברתית LinkedIn גיל אפשטיין, באתר גוגל סקולר גיל אפשטיין, באתר SSRN גיל אפשטיין Gil S. Epstein, באתר IZA גרמניה. שחר אילן, דו"ח מצב המדינה: המעסיקים לא נשאו כלל בנטל צמצום שעות העבודה בקורונה, באתר כלכליסט, 29 בדצמבר 2021 ממאמריו בעיתונות: תמיד חשוך לפני עלות השחר, ביזפורטל, 18 באוקטובר 2020 לעבודה מבית דרושה דירה, ביזפורטל, 19 בנובמבר 2020 להצליח ולפרוח בתקופה המודרנית - למה אנחנו הולכים אל השוק?, ביזפורטל, 14 בדצמבר 2020 חינוך בגיל הרך: ההשקעה האלטרנטיבית שכולנו שוכחים - אך מניבה 13% בשנה בממוצע, ביזפורטל, 11 בינואר 2021 כלכלת בחירות: כיצד המשקיעים יכולים לנצל לטובתם את תקופת הבחירות?, ביזפורטל, 11 בפברואר 2021 פרופ' גיל אפשטיין, ‏החל"ת גם הביא ברכה, באתר גלובס, 25 באפריל 2021 סגל הפקולטה, הפקולטה למדעי החברה, אוניברסיטת בר-אילן הפקולטה למדעי החברה באוניברסיטת בר-אילן איילת אפשטיין Gil S. Epstein, ‏IZA - Institute of Labor Economics ‏Gil S. Epstein, ‏GLO -Global Labor Organization ‏Gil S. Epstein, ‏Centre for Research and Analysis of Migration (CReAM) ‏Fellows, ‏Ld’A (Centro Studi Luca d’Agliano, Milano) גיל אפשטיין, חוקר ראשי, במרכז טאוב לחקר המדיניות החברתית בישראל ‏Gil Epstein, ‏The Academia Europaea ‏Editors, ‏Journal of Population, Economics ‏Editorial Board, Journal of Economics Management and Religion‏ ‏About this journal, ‏Economics רשימת מאמרים של פרופ' אפשטיין, באתר ResearchGate Gil S. Epstein, ‏RePEc (Research Papers in Economics) Gil S. Epstein,Uriel Spiegel‏, ‏A Production Function with an Inferior Input‏, December 2002 Masaki Fujimoto, ‏‏A Geometrical Approach to Giffen Behavior: The Epstein and Spiegel Utility Function Revisited, 16 July 2017 בית הספר ללימודים מתקדמים של אוניברסיטת בר-אילן מחזון למציאות - דקנים, באתר בית הספר ללימודים מתקדמים, אוניברסיטת בר-אילן המערך לתוכניות ייעודיות אוניברסיטת בר-אילן דיקן הפקולטה למדעי החברה, פרופ' גיל אפשטיין, באתר אוניברסיטת בר-אילן אתר הבית של חברת Perfector פטנט 217605 - מערכת, שיטה ותוכנת מחשב לעריכת מבחנים, נבו